Чăваш Чураппанĕ
Чăваш Чураппанĕ, — Тутарстанăн Теччĕ районĕн ялĕ.

Тавралăхĕ

Чăваш Чураппанĕ Теччĕрен 45 çухрăмра вырнаçнă. Яла газ та, шыв та кĕнĕ. Шкул, вулавăш, медицина пункчĕ, лавкка пур. Аслă вăрçăра пуç хунă ентешĕсене асăнса пĕчĕк палăк ларать.

Кун-çулĕ

Ĕлĕк Чураппан ялĕ хальхи вырăнта пулман. Вăл лапра, Вырăс кӳлли леш енче, Ахтапан ялĕ çумĕнче вырнаçнă. Ахтапан пасарне каякан çул Чураппан ялĕ витĕр иртсе кайнă. Иртен-çӳренсем кунта пурăнакан халăха тарăхтарса çитернĕ: çуса хунă кĕпе-йĕме вăрланă, килĕ-çурчĕсене çаратнă тата ытти те. Çак мăшкăла тӳсеймесĕр чăвашсем çултан аяккарах сăрт çине килсе вырнаçаççĕ. Çакăн пек легенда каласа пачĕç пире вырăнтисем. Н.И.Ашмарин словарĕнче «чураппан» сăмаха çапла ăнлантарнă: «Чураппан – тĕне кĕмен чăваш ячĕ. Тăмпай ывăлĕ. Вăл çак яла пуçласа яракан шутланать» .

Паллă çынсем
 Акимов Степан Акимович (1863-1924) — Чĕмпĕрти чăваш шкулĕн вĕрентевçи, Парижри университетăн (Сорбоннăн) çутçанталăк уйрăмне пĕтернĕскер (1906).
 Аксаков Николай Павлович — Волхов фронтĕнчи  паллă снайпер, 138 тăшмана пĕтернĕ. Снайпер винтовкине Волхов фрончĕн çарпуçĕ Кирилл Афанасьевич Мерецков парнеленĕ;
 Барсуков Николай Александрович (1914 çур.) - ветеринари ăслăхĕсен докторĕ;
 Васильев Иван Васильевич - юрăç (баритон), педагог, ЧАССР тава тивĕслĕ вĕрентӳçи.
 Неверова Надежда <ашшĕ ячĕ халлĕхе паллă мар> - «Чувашия» патшалăх телерадиокомпанин дикторĕ.
Садовников Григорий Данилович -Мухтав орденĕн тулли кавалерĕ ;
 Семёнов Анатолий Семёнович (?- 1919) — Раççей империйĕнчи патша çарĕн штабс-капитанĕ, XX ĕмĕрти Граждан вăрçинче Хĕрлĕ çарăн перевçĕсен 49-мĕш дивизийĕн 439-мĕш полкĕн командирĕ.
 Степанов (Шатаев) Иван Степанович (1876-?) — 1918-мĕш çулта РСФСР Конституцине куçаракансенчен пĕри пулнă; çавăн чухне И. Я. Яковлевăн «Халалне» те вăлах чăвашла куçарнă теççĕ.

Вуламалли

Асăрхавсем

Каçăсем

Тутарстан
Тутарстанри Теччĕ районĕн ялĕсем